**DISPOZIŢIE**

**privind constituirea comisiei de recepţie la terminarea lucrărilor pentru** **lucrările aferente obiectivului de investiție: Racord la rețeaua electrică a Spitalului Clinic de Pneumoftiziologie "Leon Daniello" din Cluj-Napoca**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 35773/02.09.2024elaborat de către Direcţia Dezvoltare şi Investiţii, Serviciul Lucrări și Achiziții Publice, prin care se motivează și fundamentează emiterea actului administrativ;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. f) din Ordonanța de urgență a Guvernului nr. 57/2019 privind codul administrativ, cu modificările și completările ulterioare;
* art. 2 alin.(1), art. 9 lit. i), art. 17, art. 22 lit. f), art. 27 din Legea nr. 10/1995, privind calitatea în construcții , republicată, cu modificările și completările ulterioare;
* Anexa 2 – definirea unor termini de specialitate utilizați în cuprinsul legii, pct. Recepția lucrărilor din Legea nr. 50/1991 privind autorizarea executării lucrărilor de construcții republicată, cu modificările și completările ulterioare;
* art. 37 al. (2) din Legea nr. 50/1991 privind autorizarea executării lucrărilor de construcții, republicată, cu modificările și completările ulterioare;
* art. 3 alin ( 1) și art. 9-23 din Regulamentul privind recepția constructiilor, aprobat prin Hotărârea Guvernului nr. 273/1994, cu modificările și completările ulterioare;
* art. 75 lit. c) din Normele metodologice de aplicare a legii nr. 50/1991 privind autorizarea executării lucrărilor de construcții, aprobate prin Ordinul Ministrului Dezvoltării Regionale și locuinței nr. 839/2009 cu modificările și completările ulterioare;

**d i s p u n e:**

**Art. 1.** Se constituie Comisia de recepţie la terminarea lucrărilor de construcții din contractul de lucrări nr. 39477/155/19.07.2024 având ca obiect: *Racord la rețeaua electrică a Spitalului Clinic de Pneumoftiziologie "Leon Daniello" din Cluj-Napoca,* încheiat între Județul Cluj, în calitate de achizitor și ELECTROPLUS SRL, în calitate de executant, în următoarea componență:

1. președinte- Andra OLARU- consilier juridic- Consiliul Județean Cluj
2. membru- Alin MNERȚAN - consilier - Serviciul Managementul Proiectelor, Consiliul Judeţean Cluj;
3. membru- Cosmin DÎRJAN- consilier - Serviciul Managementul Proiectelor, Consiliul Judeţean Cluj;
4. membru- Sorin-Vasile OLTEAN– Inginer– Spitalul Clinic de Pneumoftiziologie ”Leon Daniello” Cluj-Napoca;
5. membru- Anca SILAȘI- Director financiar-Spitalul Clinic de Pneumoftiziologie ”Leon Daniello” Cluj-Napoca;
6. membru-Dan Ionuț ANCA - inspector - Reprezentant al Primăriei Municipiului Cluj-Napoca;
7. membru-Adrian ZEGREAN- inginer- Reprezentant al Distribuție Energie Electrică România, Sucursala Cluj-Napoca;

Art. 2. Comisia desemnată la art. 1 va îndeplini atribuţiile cuprinse în legislaţia aplicabilă activității de recepție a construcțiilor.

Art. 3. Prezenta dispoziţie se comunică, prin poșta electronică, persoanelor desemnate, Prefectului Județului Cluj şi se aduce la cunoștință publică prin afișare pe pagina de internet „www.cjcluj.ro”.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin Tișe Simona Gaci**

**Nr. 408 din 4 septembrie 2024**